section_heading: Vjernici Opusa Dei
paragraph_text: Većina vjernika u Opusu Dei su vjernici supernumerariji: radi se uglavnom o oženjenim muškarcima ili udatim ženama, za koje posvećenje obiteljskih potreba čini najvažniji dio njihovog kršćanskog života. Supernumerariji predstavljaju sada otprilike oko 70% svih vjernika u Opusu Dei. Ostali vjernici Prelature su muškarci i žene koji se obavezuju živjeti celibat radi apostolskog djelovanja. Jedni žive u svojim obiteljima ili drugdje ako im iz profesionalnih razloga to više odgovara: to su pridruženi Prelature. Drugi su oni kojima okolnosti dozvoljavaju da u potpunosti budu na raspolaganju i preuzmu apostolske obaveze i sudjeluju u dušobrižništvu ostalih vjernika Prelature: to su numerariji, koji obično žive u centrima Opusa Dei. Neke numerarije, nazvane numerarije pomoćnice, posvećuju se – prvenstveno (ali ne ekskluzivno) i obično (ne baš uvijek)- profesionalno domaćinstvu u centrima Opusa Dei kako bi se evangelizirajuće djelatnosti Prelature razvijale u ambijentu kršćanske obitelji. One u kršćanskom životu imaju iste obaveze kao i ostali pripadnici Prelature.